*****

ΚΑΝΟΝΙΣΜΟΣ (ΕΟΚ) αριθ. 2147/85 ΤΗΣ ΕΠΙΤΡΟΠΗΣ

της 30ής Ιουλίου 1985

για τον καθορισμό της ελάχιστης τιμής που καταβάλλεται στους παραγωγούς για μη μεταποιημένες σταφίδες και του ποσού της ενίσχυσης στην παραγωγή σταφίδας για την περίοδο εμπορίας 1985/86

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 516/77 του Συμβουλίου της 15ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως τα άρθρα 3β και 3γ,

Εκτιμώντας:

ότι ο κανονισμός (ΕΟΚ) αριθ. 1227/84 του Συμβουλίου της 8ης Μαΐου 1984, για τον καθορισμό των γενικών κανόνων του καθεστώτος ενίσχυσης στην παραγωγή στον τομέα των μεταποιημένων οπωροκηπευτικών (3) περιλαμβάνει διατάξεις, σχετικά με τις μεθόδους καθορισμού ενίσχυσης στην παραγωγή·

ότι, σύμφωνα με το άρθρο 3β παράγραφος 1 του κανονισμού (ΕΟΚ) αριθ. 516/77, η ελάχιστη τιμή που καταβάλλεται στους παραγωγούς καθορίζεται βάσει:

α) της ελάχιστης τιμής που ίσχυε κατά την προηγούμεη περίοδο εμπορίας,

β) της εξέλιξης των τιμών βάσης στον τομέα των οπωροκηπευτικών,

γ) της ανάγκης να εξασφαλισθεί η κανονική εμπορία των νωπών προϊόντων για τις διάφορες χρήσεις·

ότι το άρθρο 3γ του εν λόγω κανονισμού ορίζει τα κριτήρια για τον καθορισμό του ποσού της ενίσχυσης στην παραγωγή· ότι όσον αφορά τις σταφίδες, η ελάχιστη τιμή εισαγωγής καθορίζεται σύμφωνα με το άρθρο 4α του ίδιου κανονισμού· ότι η ενίσχυση στην παραγωγή για τα προϊόντα αυτά υπολογίζεται με βάση την ελάχιστη τιμή εισαγωγής·

ότι το άρθρο 3β παράγραφος 2 του κανονισμού (ΕΟΚ) αριθ. 516/77 προβλέπει ότι η ελάχιστη τιμή που καταβάλλεται στους παραγωγούς για τις μη μεταποιημένες σταφίδες αυξάνεται κάθε μήνα, κατά τη διάρκεια μιας ορισμένης περιόδου του έτους εμπορίας, κατά ποσό που αντιστοιχεί στα έξοδα αποθεματοποίησης· ότι κατά τον καθορισμό του ποσού αυτού πρέπει να λαμβάνονται υπόψη έξοδα τεχνικής αποθεματοποίησης·

ότι ο κανονισμός (ΕΟΚ) αριθ. 1321/85 του Συμβουλίου της 23ης Μαΐου 1985 για παρέκκλιση από τον κανονισμό (ΕΟΚ) αριθ. 989/84, όσον αφορά την εφαρμογή του κατωφλίου εγγύησης για τις κορινθιακές σταφίδες κατά την περίοδο εμπορίας 1985/86 (4), προβλέπει ότι η ελάχιστη τιμή που καταβάλλεται στους παραγωγούς κορινθιακής σταφίδας θα μειωθεί κατά 3 % για την περίοδο εμπορίας 1985/86· ότι τούτο μπορεί να επιτευχθεί, πολλαπλασιάζοντας την ελάχιστη τιμή που εφαρμόζεται σε μια δεδομένη κατηγορία κορινθιακών σταφίδων επί ένα συντελεστή·

ότι, προκειμένου να εξασφαλισθεί η ομαλή μετάβαση από την περίοδο εμπορίας 1984/85 στην περίοδο εμπορίας 1985/86, οι τιμές της κορινθιακής σταφίδας θα πρέπει να έχουν μια λογική σχέση· ότι, για τον σκοπό αυτό, η μείωση της ελάχιστης τιμής που καταβάλλεται στους παραγωγούς θα πρέπει να έχει σαν αποτέλεσμα μια αντίστοιχη μείωση της ενίσχυσης στην παραγωγή·

ότι η μείωση της ελάχιστης τιμής, που καταβάλλεται στους παραγωγούς, θα πρέπει, επίσης, να διαφαίνεται και στην αύξηση της τιμής κατά τη διάρκεια της περιόδου εμπορίας·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1985/86:

α) η ελάχιστη τιμή που αναφέρεται στο άρθρο 3β του κανονισμού (ΕΟΚ) αριθ. 516/77, η οποία καταβάλλεται στους παραγωγούς για τις μη μεταποιημένες σουλτανίνες της κατηγορίας 4, και

β) η ενίσχυση στην παραγωγή, που αναφέρεται στο άρθρο 3γ του ιδίου κανονισμού για τις σουλτανίνες της κατηγορίας 4,

καθορίζονται στο παράρτημα.

Άρθρο 2

Όσον αφορά τις κορινθιακές σταφίδες:

α) η ελάχιστη τιμή, που καθορίζεται στο παράρτημα, πολλαπλασιάζεται επί το συντελεστή 0,97 και επί τους συντελεστές που απαριθμούνται στο παράρτημα Ι του κανονισμού (ΕΟΚ) αριθ. 2347/84 της Επιτροπής (5) και

β) η ενίσχυση στην παραγωγή, που καθορίζεται στο παράρτημα, μειώνεται κατά 4,70 ECU ανά 100 χιλιόγραμμα καθαρού βάρους.

Άρθρο 3

Για την περίοδο εμπορίας 1985/86 το ποσό κατά το οποίο αυξάνεται η ελάχιστη τιμή για τις μη μεταποιημένες σταφίδες, κατά την πρώτη ημέρα κάθε μήνα για την περίοδο από 1ης Νοεμβρίου έως την 1η Αυγούστου, καθορίζεται σε 1,557 ECU ανά 100 χιλιόγραμμα καθαρού βάρους σουλτανίνας της κατηγορίας 4.

Όσον αφορά τις άλλες κατηγορίες σουλτανίνας και τις κορινθιακές σταφίδες το ποσό πολλαπλασιάζεται επί το συντελεστή που εφαρμόζεται στην ελάχιστη τιμή, η οποία αναφέρεται στο παράρτημα Ι του κανονισμού (ΕΟΚ) αριθ. 2347/84 της Επιτροπής. Επιπλέον, τα ποσά που αφορούν τις κορινθιακές σταφίδες πολλαπλασιάζονται επί το συντελεστή 0,97.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 81 της 23. 3. 1985, σ. 10.

(3) ΕΕ αριθ. L 123 της 9. 5. 1984, σ. 25.

(4) ΕΕ αριθ. L 137 της 27. 5. 1985, σ. 43.

(5) ΕΕ αριθ. L 219 της 16. 8. 1984, σ. 1.

ΠΑΡΑΡΤΗΜΑ

Ι. Ελάχιστη τιμή που καταβάλλεται στους παραγωγούς

1.2 // // // Προϊόν

// ECU/100 kg καθαρού βάρους,

στην θύρα του παραγωγού

// // // Μη μεταποιημένες σουλτανίνες της κατηγορίας 4 // 133,17 // //

ΙΙ. Ενίσχυση στην παραγωγή

1.2 // // // Προϊόν

// ECU/100 kg καθαρού βάρους // // // Σουλτανίνες της κατηγορίας 4 // 66,03 // //